Pärmikomplekt Õunaveinile

Kasutusjuhend: 
Puhasta ja desinfitseeri kääritusnõu veega, millele on lisatud desinfitseerivat ainet, loputa hoolikalt. Veini valmistamiseks sobib temperatuur 22-24 kraadi C. Väldi otsest päikesepaistet. 
1. Vala hakitud õunad kurnakotti ja tõsta puhtasse kääritusnõusse, lisa vajalik kogus suhkrut 2-3 kg. Kuumuta 10l vett keemiseni, vala õuntele ja lase suhkrul sulada. Sulamise kiirendamiseks võid segada. Kontrolli vee temperatuuri, kui see on 60 kraadi C või veidi alla, lisa E1 koti sisu (ensüümid), lase mõjuda paar tundi. 
2. Lisa kääritusnõusse külma vett kuni vedelikku on 20 liitrit. Lisa ülejäänud suhkur.  Kontrolli temperatuuri, lisa veel 3 liitrit külma või sooja vett vastavalt vajadusele, et vedeliku temperatuur oleks 25 kraadi C või veidi üle  (püsiv temperatuur üle 30 kraadi C tapab pärmi).  Lahusta sidrunihape E4 toasoojas vees ja lisa veinimahlale. Kui on hapud õunad võid lisada ainult pool kogusest. 
3. Lisa veinimahlale  kotike bentoniiti ja sega.
4. Sega veinipärm ja toitesoolad (E2) klaasitäies 35 kraadi C-s vees ja lase paisuda 10 minutit. Kalla käärimisnõusse. Sulge kääritusnõu kaanega, paigalda vesilukk ja jäta sooja tuuletõmbuseta kohta käärima. Käimisaeg sõltub kasutatud toorainest, suhkrusisaldusest ja toa temperatuurist- tavaliselt 1-2 nädalat. Vein on lõpuni käinud, kui hüdromeetri näit on -10 ja -2 vahel (0.990-0.998) sõltub veini tüübist. Nüüd eemalda õunatükid ja vala vein teise nõusse. Sega kõvasti, et süsihappegaas veinist välja saada. 
5. Lisa veinile E5 käärimise peataja. Jäta seisma kaheks ööpäevaks. 
6. Lisa veinile kotid E6 selitaja ja E7 kitosaan, sega vaikselt ja  sulge vein uuesti kaanega ja jäta selginema. 
7. Nädala pärast sifooni vein puhtasse nõusse (nii, et põhjas olev sade jääb puutumata), kui vein vajab lisamaitsestust, siis seda võib teha nüüd. Kontrolli, et vein on selge, kui ei ole, lase veel paar päeva seista, siis võid pudeldada. Vein on nüüd valmis nautimiseks, kuid paari nädalaga vein küpseb ja muutub aromaatsemaks. Happesus ja tugev maitse väheneb. Kuu möödudes on maitsed veelgi paremini välja arenenud. Säilita veini valguse eest kaitstult, parim säilitustemperatuur on 12-18 kraadi C. Alla 10 kraadi C temperatuur ei ole veini säilitamiseks hea, siis on parem juba toatemperatuur.

Retseptid 25 liitri veini valmistamiseks:
Õunavein
Hapusid õunu viilutatuna 5-9kg
Rosinaid 0,5kg
Suhkrut 6,5kg


Maaletooja : De Visu OÜ,  devisu@devisu.ee , Vahe 10 ,  Alu, Raplamaa. 

